paragraph_text: Veliki gospodarski značaj ove luke proizlazi ponajprije iz funkcije završnog sredozemnog pomorskog terminala dvaju važnih naftovoda: 25. svibnja 2005. dovršenog naftovoda Baku-Tbilisi-Ceyhan (tzv. BTC-a) kojim se preko Azerbajdžana, Gruzije i sjeveroistočne Turske dovodi nafta iz Kaspijskog mora, te starijeg naftovoda Kirkuk-Ceyhan kojim se prevozi nafta sa sjevera Iraka.